ร้านอยู่ตรงสามแยกไฟแดงทางลงบางแสน มีที่จอดรถหน้าร้านนิดหน่อย
เปิดเวลา12:00-23:00น.

เพิ่งจะเคยไปทานครั้งแรกก็ติดใจซะแล้ว จากภายนอกดูแล้วร้านนี้น่าจะราคาแพง แต่กลับไม่เป็นอย่างที่คิด ราคาก็พอๆกับฟูจิเลยค่ะ บางเมนูก็ถูกกว่า มีนูอาหารมีให้เลือกเยอะแยะจนเลือกไม่ถูกเลยล่ะ 

ร้านตกแต่งด้วยสีดำ-แดงในสไตล์ญี่ปุ่นดูสวยแบบมีพลังดี โต๊ะก็มีพอควร พนักงานบริการดีค่ะ 

พูดถึงรสชาติอาหาร
แซลมอนซาชิมิ : มีแซลมอนชิ้นโตๆหนาๆอยู่5ชิ้นเรียงรายมาสวยงาม แซลมอนสดใช้ได้เทียบเท่าของฟูจิ(ราคาเมนูนี้ก็เท่า)

ชุดแซลมอนย่างซีอิ๊ว : แซลมอนย่างมาจนหนังกรอบถูกใจ ราดซอสเทริยากิแบบชุ่มฉ่ำ เสิร์ฟพร้อมข้าวญี่ปุ่น ซุปมิโสะ กิมจิและสลัดผัก

ชุดทงคัตสึชีส : ตอนแรกก็นึกว่าจะเป็นสอดไส้ชีสแต่ป่าวเลย กลายเป็นหมูทอดราดชีสด้านบนแทน หมูทอดเนื้อนุ่มไม่เหนียวเลยมีติดมันเล็กน้อยที่ปลายชิ้น(ชอบ>.<) เสิร์ฟพร้อมข้าว สลัด ซุปและกิมจิ น้ำจิ้มของเมนูนี้สีค่อนข้างแตกต่างจากร้านอื่นๆ เป็นสีน้ำตาลอ่อนเหมือนชาเย็นและไม่มีงาคั่วแต่ก็อร่อยดี

ทาโกะยากิ : กรอบนอกนิดๆ(โอเคเลย)นุ่มใน มีหมึก2ชิ้นใน1ลูก ถือว่าไม่แพงเลยนะ6ลูกกับ90บาทเนี่ย!!! อร่อยดีค่า

ซูชิแซลมอน : แซลมอนชิ้นใหญ่อยู่ เอาเข้าปากแบบคำเดียวเกือบหายใจไม่ออก555 ข้าวก็พอดีไม่เยอะไม่น้อยไป 

ซูชิหน้าปลาไหล : จ๊ะจ๋าไม่ทานปลาไหลเนอะ แต่คนข้างๆเขาบอกว่าอร่อยพอๆกับซูชิมาสะเลย แต่ที่นี่ชิ้นเล็กกว่านิดนึง

โดยรวมแล้วอาหารอร่อยหมดเลยยกเว้นก็แต่กิมจ เนี่ยล่ะ มันเค็มเกินไปค่ะ ไม่อร่อยเลย 

ราคาก็น่าคบหานะ ทานไปตั้งเยอะ 1025บาทเท่านัน